section_heading: Međunarodna faza
paragraph_text: Međunarodna faza postupka sastoji se od pet koraka. Prva tri koraka sastoje se od podnošenja međunarodne prijave patenta, uspostavljanja izvješća o međunarodnoj pretrazi i pisanog mišljenja jednog od "međunarodnih tijela za pretraživanje", te objavljivanja međunarodne prijave i izvješća o međunarodnoj pretrazi. Po izboru i na izričit zahtjev podnositelja PCT prijave uz plaćanje dodatnih pristojbi u međunarodnoj fazi postupka mogu se provesti još dva koraka: međunarodna dopunska pretraga i/ili međunarodno prethodno ispitivanje.